Kasvatustöö korraldamisel meie ei  saa pigistada silmi kinni asjaolule, et meieaegse ärritava maailma võlud ja kiusatused suru­vad meile peale järjest intensiivsemalt ajakirjanduse, kirjanduse, kino, moodide jne. kaudu. Vaimse või moraalse nõrkuse juures võib isik kergesti kaotada kontakti reaalse eluga ja langeda irreaalsete unistuste ja teostamatute soovide ja ihade ohvriks. Sellised isikud elavad peamiselt ärritavas maailmas, mis paistab meile lõpmatuna ja veetlevana, kuna nende reaalne maailm normaalsete ja tervete suhetega on tõmbunud  tagasi miinimumini.